hu hu hu hu hu hu hu hu hu hu hu hu hu hu hu hu hu it hu hu et hu hu hu hu hu es hu hu hu hu hu hbs_lat hu hu hbs_lat hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu gl ceb de hu hu es hu hu de hu de hu fr hu hu hu hu hu hu hu hu hu da hu es hu hu hu hu hu hu hu hu hu hu hu hu
Luxemburgi N. magyar királyi herceg – Wikipédia
Luxemburgi N. (fiú) (Buda, 1395. május 17. – Buda, 1395. május 17.) magyar királyi herceg és trónörökös. Luxemburgi Zsigmond magyar király és Anjou Mária magyar király egyetlen közös gyermeke, aki az anyjának lovasbalesete miatt idő előtt jött a világra, de az ellátatlansága miatt röviddel utána meghalt az édesanyjával együtt.
1395. május 17. – 1395. május 17.
Luxemburgi Zsigmond magyar király (1368–1437)
I. (Anjou) Mária magyar király (1371–1395)
A Wikimédia Commons tartalmaz Luxemburgi N. (fiú) témájú médiaállományokat.
1.1 Születésének és halálának körülményei
Születésének és halálának körülményeiSzerkesztés
Márki Sándor a következőképpen írja le Mária szülésének körülményeit: „Mária királyné 1395. május 17-én hétfőn, a keresztjáró napok alatt szokása szerint budai hegyek közé lovagolt ki s ott magánosan vadászgatott. Egy vízmosásnál azonban lova megbotlott, felbukott s a királynét is maga alá szorította. A szenvedett rázkódás és sérülés végzetes volt. Az eszméletlen állapotban levő Mária időelőtt szülte meg gyermekét s amely pillanatban életet adott annak, nem levén közel semmiféle segítség, ugyanazon pillanatban vesztette el saját s gyermeke életét. Úgy találták meg őket az erdőben.”[1] A gyermek élve jött világra, és neme fiú volt.[2] Hermann Cardauns (1847–1925) német történész 1876-ban megemlíti művében Mária halálának és szülésének körülményeit egy 1419 előtt készült névtelen szerző krónikájára alapozva.[1] Dümmerth Dezső szintén átveszi ezt a történetet könyvének Máriáról szóló részében.[3]
A Márki Sándor nyomán széles körben elterjedt nézet, miszerint a királynő egyedül lovagolt volna ki az erdőbe, a haláláról fennmaradt egyetlen részletes forrásból ugyanakkor nem derül ki egyértelműen.[4] A korabeli oklevelek alapján viszont az a kép rajzolódik ki, hogy az egész királyi udvar vadászaton volt a baleset időpontja körül, ezért kérdéses, vajon a királynő teljesen egyedül lett volna.[5]
A királynőnek és gyermekének holttestét domonkos-rendi apácák találták meg.[2] „A megrendítő eseménynek gyorsan híre ment. Stibor erdélyi vajda már június elején értesült róla [...].”[6]
↑ a b L. Márki (1885: 148).
↑ a b L. Horn (1897).
↑ L. Dümmerth (1982: 505).
↑ Lovaglás a halálba? – Tíz különös halál a magyar történelemből.
↑ Az 1395-ös lengyel betörés. (A lengyel–magyar kapcsolatok egy epizódja). In: „Honoris causa.” Tanulmányok Engel Pál emlékére. Szerk. Neumann Tibor–Rácz György. Piliscsaba–Budapest, 2008. (MTA TTI Társadalom- és művelődéstörténeti tanulmányok 40. – Analecta Mediaevalia III.) 447–485.
↑ L. Márki (1885: 149).
Anonym: Cronica des koninks Sigmunds zu Ungern, 1419 (?) bis 1419.
Cardauns, Hermann: Chronik über Sigmund König von Ungarn. Forschungen zur deutschen Geschichte 16, 1876, 339–350.
Dümmerth Dezső. Mária, In: Dümmerth Dezső: Az Anjou-ház nyomában (magyar nyelven), Budapest: Panoráma, 502–505. o. (1982). Hozzáférés ideje: 2015. március 31.
Horn, Émile: Marie d'Anjou, Roi de Hongrie, Revue Britanique, Revue Internationale, 1897.
Márki Sándor. Mária, Magyarország királynéja 1370–1395 (magyar nyelven). Budapest: Magyar Történelmi Társulat (1885). Hozzáférés ideje: 2015. március 31.
Schreiber, Karl-Heinz: Maria Königin von Ungarn (német nyelven). Genealogie-Mittelalter (Deutschland). (Hozzáférés: 2015. március 31.)
Schreiber, Karl-Heinz: Maria Königin von Ungarn (német nyelven). Genealogie-Mittelalter (Hoensch). (Hozzáférés: 2015. március 31.)
Schreiber, Karl-Heinz: Maria Königin von Ungarn (német nyelven). Genealogie-Mittelalter (Könige). (Hozzáférés: 2015. március 31.)
Schreiber, Karl-Heinz: Maria Königin von Ungarn (német nyelven). Genealogie-Mittelalter (Kapetinger). (Hozzáférés: 2015. március 31.)
A lap eredeti címe: „https://hu.wikipedia.org/w/index.php?title=Luxemburgi_N._magyar_királyi_herceg&oldid=24567906”
Utoljára szerkesztve 2022. január 10., 15:47-kor
A lap utolsó módosítása: 2022. január 10., 15:47
A lap szövege CC BY-SA 3.0 alatt érhető el, ha nincs külön jelölve.